אורן סתר

אורן סתר הוא קצין צה"ל בדרגת תת-אלוף, ששירת כראש החטיבה האסטרטגית בין השנים 2020-2023.

ביוגרפיה
סתר הוא בוגר תוכנית תלפיות של צה"ל, בעל תואר ראשון בפיזיקה מהאוניברסיטה העברית בירושלים, ותואר שני במנהל עסקים מאוניברסיטת תל אביב. ב-2005 סיים דוקטורט בחקר ביצועים באוניברסיטת תל אביב. כותרת עבודת הדוקטורט שלו הייתה "מו"פ ביטחוני בעידן המידע: הקצאת תקציב אופטימלית" והיא נכתבה בהנחיית פרופ' אשר טישלר. בשנים 2013–2014 שימש חוקר במרכז בלפר למדע ויחסים בינלאומיים של אוניברסיטת הרווארד, שם כתב בין השאר מאמר בנושא הסכם הגרעין עם איראן יחד עם פרופ' גראהאם אליסון. סתר הוא חתן פרס ביטחון ישראל לשנת 2012.

סתר החל את שירותו בחיל האוויר, בהמשך עמד בראש ענף חקר ביצועים במפא"ת וכן שירת כראש זירה בחטיבת המחקר של אגף המודיעין.

במהלך התפרצות נגיף הקורונה בישראל היה חבר בצוות המייעץ לגיבוש אסטרטגיית יציאה ומתווה לחזרה מדורגת לעבודה.

בחודש מאי 2020 מונה לראש החטיבה האסטרטגית, שתחת פיקודו עברה מאגף התכנון לאגף אסטרטגיה ומעגל שלישי. במסגרת תפקידו, שימש נציג צה"ל לצוות המו"מ על הגבול הימי עם לבנון.במאי 2023 סיים את תפקידו.

קישורים חיצוניים

הערות שוליים

ראשי החטיבה האסטרטגית
תתי-אלופים בצה"ל
בוגרי תוכנית תלפיות
בוגרי האוניברסיטה העברית בירושלים
בעלי תואר דוקטור מאוניברסיטת תל אביב
ישראלים שנולדו במאה ה-20